钦定古今图书集成/历象汇编/岁功典/第060卷 > 秋霁〈秋日过西湖〉 前人
## 钦定古今图书集成/历象汇编/岁功典/第060卷 > 秋霁〈秋日过西湖〉 前人

重到西泠，记芳园载酒，画舸横笛。水曲芙蓉，渚边鸥
鹭，依依似旧识。年华易失，断桥几换垂杨色。漫自惜，
愁损庾郎，双鬓点华白。　残蛩露草，怨蝶飞花，转眼
西风，又成陈迹。叹如今、才疏量减，尊前孤负醉吟笔。
欲寄远情秋水隔。旧游空在，凭高望极斜阳，乱山浮
紫，暮云凝碧。